Държавен вестник, бр. 21, 2011 г., стр. 11

БРОЙ  21	
Д Ъ Р Ж А В Е Н  В Е С Т Н И К 	
СТР.  11  
(4) Офертата се представя на хартиен 
носител в един или повече екземпляра в 
съответствие с указанията, посочени в до­
кументацията за участие, като в пликовете/
кутиите с оригинала на заявлението за участие, 
предложението и обвързващото предложение 
се поставят и записите им в електронен вид 
на подходящ носител.
(5) Съдържанието на офертата е на езика, 
посочен в обявлението. Когато с обявлението 
е допуснато използването на чужд език, тя 
се представя и с превод на български език. 
За автентичен се приема преводът на бъл­
гарски език.
(6) Документите, които се прилагат, се 
представят на езика на тяхното издаване за­
едно с официален превод на български език.
(7) Официален е преводът, извършен от 
преводач, който има сключен договор с Минис­
терството на външните работи за извършване 
на официални преводи.“
§ 40. Член 46 се изменя така:
„Чл. 46. (1) Офертите се подават на мястото 
и в срока, определени с обявлението. Когато 
в определения краен час на мястото за полу­
чаване има едно или повече заинтересувани 
лица, длъжностно лице по чл. 24, ал. 3 приема 
офертите на всичките.
(2) Върху пликовете и върху всяка от ку­
тиите се отбелязват поредният номер, датата 
и часът на получаването им и се завеждат 
във входящ регистър на комисията по реда на 
получаването им. На приносителя се издава 
удостоверение за завеждането в регистъра по 
образец, посочен в документацията за участие.
(3) Длъжностните лица по чл. 24, ал. 3 
не приемат оферти, подадени на място, ако:
1. са подадени след определения срок, освен 
в случаите по ал. 1, изречение второ;
2. са подадени в незапечатан или с нару­
шена цялост плик или кутии.
(4) Комисията връща незабавно на учас­
тниците оферти, подадени по пощата или по 
друг нерегламентиран начин.
(5) Входящият регистър по ал. 2 съдър­
жа следната информация за заявленията и 
офертите:
1. регистрационен номер по реда на по­
лучаването;
2. данни за участника;
3. дата и час на получаване;
4. начин на представяне на офертата – в 
плик, в кутия, и брой на пликовете, съответно 
кутиите;
5. забележки по вписаните обстоятелства, 
включително за обстоятелство по ал. 1, из­
речение второ.
(6) Когато заинтересувано лице е поиска­
ло, комисията предлага, а органът по чл. 19, 
ал. 1 – 3 от Закона за концесиите със заповед 
удължава срока за получаване на офертите, 
ако първоначално определеният срок е недос­
татъчен за запознаване на заинтересуваните 
лица с цялата информация, необходима за 
изработване на офертите, в следните случаи:
1. поисканите от заинтересувано лице 
разяснения или допълнителна информация, 
отнасяща се до техническите спецификации, 
или допълнителни документи не са предста­
вени в сроковете по чл. 37, ал. 3, или
2. поисканите от заинтересувано лице 
допълнителна информация, отнасяща се до 
техническите спецификации, или допълни­
телни документи не могат да се изпратят, 
а изискват разглеждането им на място при 
комисията, или
3. изработването на офертата изисква оглед 
на обекта на концесията или на концесионната 
площ, а такъв не е бил осигурен на всички 
заинтересувани лица.
(7) По предложение на комисията органът 
по чл. 19, ал. 1 – 3 от Закона за концесиите 
със заповед може да удължи срока за получа­
ване на офертите, когато в срока, определен 
за получаването им, няма получена оферта.
(8) Със заповедта за удължаване на срока 
за получаване на офертите се удължават и 
сроковете за получаване на документаци­
ята за участие и за отваряне на офертите, 
както и другите срокове, свързани с него. В 
3-дневен срок от издаването на заповедта се 
осигурява публичност на удължаването на 
сроковете чрез:
1. изпращане на уведомление на лицата, 
получили документация за участие;
2. обнародване на обявление на електрон­
ната страница на „Държавен вестник“, а в 
случаите по чл. 29, ал. 1 и 3 – и в Службата 
за публикуване на „Официален вестник“ на 
Европейския съюз;
3. публикуване на обявление в НКР;
4. публикуване на съобщение на интернет 
страницата на съответното ведомство.“
§ 41. Член 47 се изменя така:
„Чл. 47. (1) Датата на отваряне на офертите 
не може да бъде по-късно от 3 работни дни 
от крайния срок за тяхното получаване.
(2) На мястото, в деня и часа, посочени 
в обявлението, комисията провежда открито 
заседание за отваряне на офертите. 
(3) Участниците в процедурата или техни 
представители, както и други желаещи, могат 
да присъстват на заседанието при спазване на 
режима на достъп до сградата на съответното 
ведомство. 
(4) В началото на заседанието председателят 
или заместник-председателят на комисията 
обявява броя на получените оферти и лицата, 
които са ги подали, след което се извършва 
отваряне на офертите по реда на завеждането 
им във входящия регистър.
(5) Отварянето на всяка от офертите се 
извършва по следния ред: